মালিকা হান্ডা
মালিকা হান্ডা (জন্ম ২০শে মার্চ ১৯৯৫) হলেন একজন বধির ভারতীয় পেশাদার দাবা খেলোয়াড় এবং প্রথম ভারতীয় মহিলা যিনি আন্তর্জাতিক বধির দাবা চ্যাম্পিয়নশিপে স্বর্ণপদক জিতেছেন, তাঁর আন্তর্জাতিক সোনাদুটি হলো ওয়ার্ল্ড ডেফ ওপেন দাবা চ্যাম্পিয়নশিপ এবং এশিয়ান মহিলা বধির চ্যাম্পিয়নশিপে। তিনি বিশ্ব বধির ব্লিটজ দাবা চ্যাম্পিয়নশিপ ২০১৮-এ ৪টি রৌপ্য পদক পেয়েছেন, এশিয়ান প্রতিবন্ধী দাবা চ্যাম্পিয়নশিপ ২০১৭-এ তিনি নবম স্থানে শেষ করেছিলেন। তিনি আটবার বধিরদের জাতীয় দাবা চ্যাম্পিয়নশিপ জিতেছেন। অল ইন্ডিয়া স্পোর্টস কাউন্সিল অফ দ্য ডেফ এই চ্যাম্পিয়নশিপের আয়োজন করে। সেরা ক্রীড়াবিদ ২০১৯-এর জন্য মালিকা জাতীয় পুরস্কার পেয়েছেন। তিনি ২০২৩ সালের ১৬ই জানুয়ারি তারিখে ভারত সরকার কর্তৃক ২০১৯ - ২০২০ জাতীয় যুব পুরস্কারপ্রাপ্ত।